Na temelju članka 14. stavka 1. Zakona o ublažavanju i uklanjanju posljedica prirodnih nepogoda („Narodne Novine“ broj 16/19) ) i članka 30. Statuta Općine Kloštar Podravski („Službeni glasnik Koprivničko-križevačke županije“ broj 4/21), Općinsko vijeće Općine Kloštar Podravski na 22. sjednici održanoj 25. rujna 2023. donijelo je

**ODLUKU**

**o imenovanju predsjednika i članova Općinskog povjerenstva**

**za procjenu šteta od prirodnih nepogoda Općine Kloštar Podravski**

Članak 1.

U Općinsko povjerenstvo za procjenu šteta od prirodnih nepogoda Općine Kloštar Podravski (u daljnjem tekstu: Povjerenstvo) imenuju se:

1. Ivan Čupen, za predsjednika,
2. Antonija Haleuš, za člana,
3. Marijan Belec, za člana,
4. Marijana Lovrenčec, za člana,
5. Mirko Šandrovčan, za člana.

Članak 2.

 Članovi Povjerenstva imenuju se na razdoblje od četiri godine i o njihovu imenovanju obavještava se Županijsko povjerenstvo za procjenu šteta od prirodnih nepogoda (u daljnjem tekstu: Županijsko povjerenstvo).

Članak 3.

Povjerenstvo iz ove Odluke utvrđuje i provjerava sljedeće poslove:

1. utvrđuje i provjerava visinu štete od prirodne nepogode za područje Općine Kloštar Podravski,
2. unosi podatke o prvim procjenama šteta u Registar šteta,
3. unosi i prosljeđuje putem Registra šteta konačne procjene šteta županijskom povjerenstvu,
4. raspoređuje dodijeljena sredstva pomoći za ublažavanje i djelomično uklanjanje posljedica prirodnih nepogoda oštećenicima,
5. prati i nadzire namjensko korištenje odobrenih sredstava pomoći za djelomičnu sanaciju šteta od prirodnih nepogoda sukladno Zakonu o ublažavanju i uklanjanju posljedica prirodnih nepogoda („Narodne novine“ broj 16/19),
6. izrađuje izvješća o utrošku dodijeljenih sredstava žurne pomoći i sredstava pomoći za ublažavanje i djelomično uklanjanje posljedica prirodnih nepogoda i dostavljaju ih županijskom povjerenstvu putem Registra šteta,
7. surađuje sa županijskim povjerenstvom u provedbi Zakona,
8. donosi plan djelovanja u području prirodnih nepogoda iz svoje nadležnosti,
9. obavlja druge poslove i aktivnosti iz svojeg djelokruga u suradnji sa Županijskim povjerenstvom.

Članak 4.

 Sredstva za rad Povjerenstva osiguravaju se u proračunu Općine Kloštar Podravski.

 Stručne i administrativne poslove za Povjerenstvo obavlja Jedinstveni upravni odjel Općine Kloštar Podravski.

Članak 5.

 Članovi Povjerenstva u svojem radu dužni su postupati savjesno i u skladu s odredbama Zakona.

Članak 6.

Donošenjem ove Odluke prestaje važiti Odluka o imenovanju predsjednika i članova Općinskog povjerenstva za procjenu šteta od prirodnih nepogoda Općine Kloštar Podravski("Službeni glasnik Koprivničko-križevačke županije" broj 17/17).

Članak 7.

Ova Odluka objavit će se u «Službenom glasniku Koprivničko-križevačke županije».

OPĆINSKO VIJEĆE

OPĆINE KLOŠTAR PODRAVSKI

KLASA: 029-01/23-01/02

URBROJ:2137-16-01/01-23-01

Kloštar Podravski, 25. rujna 2023.

 PREDSJEDNICA:

 Marija Šimunko